Държавен вестник, бр. 113, 2025 г., стр. 33

БРОЙ  113	
Д Ъ Р Ж А В Е Н  В Е С Т Н И К 	
СТР.  33   
си в информационната система на НЗОК и 
документът не се приема от НЗОК до полу­
чаване на коректен електронен финансово-от­
четен документ в срок един работен ден след 
получаване на нотификацията.
Чл. 37. За приет електронен финансово-от­
четен документ се счита документът, подписан 
с електронен подпис от директора на РЗОК 
или упълномощено от него длъжностно лице.
Чл. 38. (1) Условие за плащане на изпъл­
нителя е точното и правилното попълване 
на документите съгласно настоящия договор 
и изпълнение на задълженията по договора.
(2) Възложителят заплаща на изпълнителя 
по банков път по посочената в договора бан­
кова сметка дължимите суми за отпуснатите 
по договора ЛП, МИ и ДХСМЦ, дейности по 
отпускането на ЛП, заплащани 100 на сто 
от НЗОК, дейностите по отпускане на ЛП, 
включени в Позитивния лекарствен списък 
по чл. 262, ал. 6, т. 1 от ЗЛПХМ с ниво на 
заплащане 100 на сто, МИ, за които стойност­
та, която НЗОК заплаща, е равна на цената 
по смисъла на § 1, т. 29а от допълнителните 
разпоредби на ЗМИ, и ДХСМЦ, както и суми 
по методиката по чл. 32, ал. 5 в 30-дневен 
срок от приключване на съответния период 
на изпълнение на електронни предписания.
(3) В случай че възложителят не запла­
ти дължимите суми в срока, определен по 
предходния член, той дължи на изпълнителя 
законна лихва за просроченото време.
(4) Плащанията по този договор се из­
вършват в евро по банков път по посочената 
от изпълнителя в договора банкова сметка.
(5) Редът на ал. 3 не се прилага в слу­
чаите на извършване на частично плащане
и/или за отлагане на плащанията до 10 дни 
за последния период, дължими в текущата 
календарна година при установен недостиг на 
бюджетни средства за извършване от НЗОК 
на съответните здравноосигурителни плаща­
ния към търговците на дребно с лекарствени 
продукти. 
Чл. 39. При неспазване на посочените в 
чл. 34 и 36 срокове за представяне на финан­
сово-отчетните документи от изпълнителя 
обработката им и съответното заплащане се 
извършват в сроковете за следващ период на 
изпълнение.
Чл. 40. Изпълнителят получава нотифи­
кация чрез профила си в информационната 
система на НЗОК за приетия финансово-от­
четен документ по чл. 37.
Чл. 41. Възложителят не заплаща на из­
пълнителя, в случай че:
1. не са представени финансово-отчетни 
документи, установени в чл. 19, ал. 4;
2. данните за отпуснатите ЛП, МИ и 
ДХСМЦ, подадени към НЗИС, не съответ­
стват на данните от фискалния бон за тези 
ЛП, МИ и ДХСМЦ.
Г л а в а  с е д м а
КОНТРОЛ ПО ИЗПЪЛНЕНИЕ НА ДО­
ГОВОРИТЕ, ВИДОВЕТЕ САНКЦИИ ПРИ 
НАРУШАВАНЕ НА ДОГОВОРИТЕ И РЕД 
ЗА НАЛАГАНЕТО ИМ
Раздел I
Условия и ред за контрол
Чл. 42. (1) Възложителят упражнява кон­
трол по изпълнението на договора от изпъл­
нителя чрез:
1. длъжностни лица – служители на НЗОК, 
определени със заповед на управителя на 
НЗОК или от оправомощено от него длъж­
ностно лице;
2. длъжностни лица от РЗОК – контро­
льори.
(2) Длъжностните лица на НЗОК/РЗОК и 
членовете на комисиите по етика и качество 
на регионалните фармацевтични колегии на 
БФС извършват съвместни проверки по гра­
фик, определен от НЗОК и БФС. Графикът се 
утвърждава по РЗОК от управителя на НЗОК 
и от председателя на УС на БФС.
(3) Управителят на НЗОК или оправо­
мощено от него длъжностно лице може със 
заповед да разпореди извършване на проверка 
от контрольори от РЗОК с участието на слу­
жители на НЗОК за осъществяване на кон­
трол по сключените договори. Служителите 
на НЗОК могат да извършват проверки на 
територията на цялата страна по заповед на 
управителя на НЗОК или на оправомощено 
от него длъжностно лице. Служителите на 
РЗОК – контрольори, могат да извършват 
проверки на територията на съответната 
РЗОК по заповед на нейния директор или 
на оправомощено от него длъжностно лице, 
както и проверки на територията на съответ­
ната РЗОК или на територията на друга РЗОК 
по заповед на управителя на НЗОК или на 
оправомощено от него длъжностно лице. За 
издаване на заповедта на управителя на НЗОК 
за извършване на проверка на територията 
на друга РЗОК контрольорите се определят 
по предложение на директора.
(4) При извършване на проверките по ал. 3 
могат да присъстват експерти на БФС. Експер­
тите предоставят писмени становища, които 
са неразделна част от протокола по по чл. 44. 
Чл. 43. (1) Лицата по чл. 42, ал. 1 извърш­
ват:
1. контрол върху декларираните обстоятел­
ства при сключване на договора;
2. непосредствен контрол по изпълнението 
на договора;
3. проверки по приход и разход на кон­
кретни ЛП, МИ и ДХСМЦ в съответствие с 
предмета на договора;
4. проверки по повод постъпили жалби 
от ЗОЛ;